wickkiey/tamil-wikipedia-chunked huggingface dataset:
# கண்டோபா

## உருவவியல்

கண்டோபாவின் வழக்கமான ஓவியமொன்றில், அவரது வெண்குதிரையின் முன்புறம், அவர் மனைவி மாலசை அமர்ந்து ஒரு அசுரனின் மார்பை வேலால் துளைப்பதாகச் சித்தரிக்கப்படுகிறார்.அப்போது ஒரு நாய் அந்த அசுரனின் தொடையைக் கடிக்க, குதிரை அவன் தலையைத் தாக்குகிறது. இன்னொரு அசுரன், குதிரையை தன் கதையால் தாக்க முயலும் போது, கண்டோபா வாளுடன் அவன் மீது பாய முயல்கிறார். இன்னும் சில சித்தரிப்புகளில் கண்டோபா குதிரை மீது வீற்றிருக்க, அக்குதிரை அசுரர்களின் தலைகளை குளம்புகளால் மிதிப்பது போல் காட்சியளிக்கும்.  
திருவுருவச் சிலைகளைப் பொறுத்தவரை, உடுக்கை, திரிசூலம், வாள், பண்டாரப் பாத்திரம் (மஞ்சட்தூள் நிரம்பிய பாத்திரம்) தாங்கியவராக கண்டோபா சித்தரிக்கப்படுவார். அவரது ஆடையணிமராட்டிய சருதார், போல அல்லது ஒரு இசுலாமிய பட்டாணி போல காணப்படும். இன்னும் சில சிற்பங்களில் அவரது ஒன்று அல்லது பல தேவியருடனும், நாய்களுடனும் அவர் காட்சியளிப்பார்.சில இடங்களில்சிவலிங்கமும் அவரது அடையாளமாகக் காணப்படுகிறது. பெரும்பாலான கண்டோபா ஆலயங்களில் சிவலிங்கம் மற்றும் குதிரையில் அமர்ந்த வடிவம் ஆகிய இரு தோற்றங்களிலும் கண்டோபாவுக்கு வழிபாடு இடம்பெறுகின்றது..
# கண்டோபா

## தொன்மங்கள்

பிரம்மாண்ட புராணத்தின் சேத்திர காண்டத்தின் ஒரு பகுதியாகச் சொல்லப்படும் மல்லாரி மான்மியம், கண்டோபாவின் கதையை விவரிக்கின்றது. (இன்றுள்ள பிரம்மாண்ட புராணப் பதிப்புகளில் மல்லாரி மான்மியத்தைக் காணக்கூடவில்லை)சில ஆய்வாளர்கள், இம்மான்மியம்1460-1510 இடையே இயற்றப்பட்டிருக்கலாம் என ஊகிக்கின்றனர்.சித்தபல் கேசசிறீயால் 1585இல் எழுதப்பட்ட இதன் மராத்திய வடிவமொன்றும் கிடைக்கிறது.கங்காதரரால் 1821இல் எழுதப்பட்ட சயாத்திரி மான்மியம், மார்த்தாண்ட விசயம் என்பனவும், வேறு வாய்மொழி இலக்கியங்களும் கண்டோபா பற்றிய தொன்மங்களாக அமைகின்றன.  
பிரமனிடம் பல வரங்கள் பெற்று வெல்லமுடியாதோராகத் திகழ்ந்த அசுரர்கள் மல்லன், அவன் தம்பி மணி ஆகியோரின் தொல்லை தாங்காமல், ஏழுமுனிவர்கள் இந்திரன், திருமால் சகிதம் ஈசனிடம் முறையிடுகிறார்கள். மஞ்சளால் அலங்கரிக்கப்பட்டு, அரிதரன் என்ற பெயரில், மார்த்தாண்ட வைரவராக சிவன் நந்தி மீது எழுந்தருளுகிறார். மணியும் மல்லனும் மார்த்தாண்ட வைரவரால் கொல்லப்படும் போது, தன் வெண்பரியை அவருக்குப் பரிசளிக்கும் மணி, அவரது எல்லா ஆலயங்களிலும் கோயில் கொள்ளும் வரத்தையும் பெறுகிறான். அவனுக்கு அடியவர்கள் ஆட்டிறைச்சி படைத்து வழிபடுகிறார்கள். மல்லனுக்கு கண்டோபா வரமளிக்க முற்பட்ட போது, அவன் நரமாமிசமும் உலகின் அழிவும் விழைந்ததாகவும், சீற்றமுற்ற கண்டோபா அவன் தலையரிந்ததாகவும், ஆலயப்படிகளில் பத்தர்களின் கால்களால் அவன் இன்றும் மிதிக்கப்படுவதாகவும் நம்பப்படுகிறது. தொன்மங்களின் படி, மணிமல்லர்களின் அழிவு பிரேம்புரி எனும் தலத்தில் நிகழ்ந்தது.  
கண்டோபாவின் தேவியர் மாலசை, பானு ஆகிய இருவரும் சிவனின் தேவியரான பார்வதியும் கங்கையும் எனப்படுகிறது. மாலசையின் சகோதரரும் கண்டோபாவின் அமைச்சருமான கேகடி பிரதானன் திருமாலின் உருவம்., அசுரரைக் கொல்ல கண்டோபாவிற்கு உதவிய நாய், கண்ணனின் உருவம். வெண்பரி நந்தியின் உருவம். மணியும் மல்லனும் மது கைடபரின் மறுபிறவிகள் என்று கண்டோபா பற்றிய தொன்மங்கள் மேல்நிலையாக்கப்படுகின்றன.சில மரபுரைகளில் மணியும் மல்லனும் மணிமல்லன் என்ற ஒரே அசுரன். சில மரபுரைகளில் மாலசை அல்லது பானு எனும் கண்டோபாவின் தேவியும், நாயும், மணியின் குருதியைச் சேகரித்து, அவனை அழிக்க உதவுகிறார்கள்.
# கண்டோபா

## தேவியர்

கண்டோபாவின் தேவியர், அவரை பல்வேறு சமூகங்கள் உரிமை கோர அடிப்படையாக அமைகின்றனர். கண்டோபாவின் முதன்மையான தேவியான மாலசை அல்லது மகாலசா, வாணி அல்லது இலிங்காயத வாணிக குலத்தைச் சேர்ந்தவர். அவரது இரண்டாவது தேவி பானு, தங்கர் எனும் ஆயர் குலத்தைச் சேர்ந்தவர். மாலசையின் திருமணம், கற்புமணமாகவும், பானுவின் திருமணம் களவுமணமாகவும் சித்தரிக்கப்படுகிறது. பார்வதி அல்லது மோகினியின் உருவாக, தீர்மர்சேத்து என்பாருக்கு மகளாகப் பிறந்த மாலசை, தைப்பூசமன்று, பலி (பெம்பர்) எனும் தலத்தில் கண்டோபாவை கரம்பிடிக்கிறாள். பானு இந்திரனுக்கு மகளாகப் பிறந்து பூவுலகில் கைவிடப்படுகிறாள். அவளை தங்கர் குல மாது ஒருத்தி எடுத்து வளர்க்கிறாள். மாலசையிடம் சூதாட்டமொன்றில் தோற்று பன்னீராண்டுகள் அஞ்ஞாதவாசம் புரிய ஒத்துக்கொள்ளும் கண்டோபா, பானுவின் வளர்ப்புத்தந்தையிடம் வேலைக்கமர்ந்து அவள் மீது காதல் கொண்டு அவளை அடைகிறார்.  
தமிழ் நாட்டார் வழக்கில் வள்ளி - தெய்வானை இடையேயான மோதல்களை இவர்களிடமும் காணலாம். தன் தேவியரிடையேயான மோதலைத் தவிர்க்க, செயூரியின் மேற்புறம் மாலசையையும், கீழ்ப்புறம் பானுவையும் குடியமர்த்துகிறார் கண்டோபா. மூத்தவள் மாலசை நல்ல சமையல் காரி, ஆனால் பொறாமை பிடித்தவள். பானுவோ பேரழகி. கவர்ச்சியானவள். ஆனால் அவளுக்கு சமைக்கத் தெரியாது. தத்துவார்த்தபூர்வமாக மாலசையையும் பானுவையும் பண்பாடு மற்றும் இயற்கைக்கு முறையே ஒப்பிடுகிறார்கள்.  
கண்டோபாவின் மூன்றாவது தேவியான இராம்பாய் சிம்பின், ஒரு தேவலோக அரம்பையின் உருவாக பூவுலகில் பிறந்த நெசவாளர் குலப்பெண். அவளை வேட்டையாடச் செல்லும் போது, செயூரியின் அருகே உள்ள பெல்சாரே எனும் கிராமத்தில் கண்டு மணம் புரிகிறார் கண்டோபா. நான்காமவளான புலாய் மாலின், மாலி எனும் தோட்டக்காரர் குலத்தவள். ஐந்தாமவலான சண்டாய் பகவின், எண்ணெய் வாணிக சமூகத்தவள். அவளை இசுலாமியர் ஒரு முசுலீம் என்று நம்புகிறார்கள். இவர்கள் எல்லோரையும் தவிர, கண்டோபாவுக்கு ஒப்படைக்கப்படும் தேவதாசியரான முரளிகள், அவரது தேவியராகவே கருதப்படுகின்றனர். .
# கண்டோபா

## வழிபாடு

யிலுள்ள கண்டோபா கோயிலின் விழாக்காட்சி.ஒருவருக்கொருவர் அடியவர்கள் மஞ்சள் தூவி மகிழ்கிறார்கள்.]]
சிவவழிபாட்டுக்குச் சமனாக, அவரது கூறுகளை, குறிப்பாக கண்டோபாவை வழிபடும் வழக்கம், தக்காணப்பகுதியில் மிகப்பிரபலமாகக் காணப்படுகிறது. கண்டோபா கோரியதை அருளும் கருணைத்தெய்வமாக போற்றப்படுகிறார். எனினும், ஒழுங்காகப் பூசிக்கப்படாவிட்டால் கண்டோபா சீற்றம் கொள்வார். மஞ்சள் தூள் (*பண்டாரம்*), வில்வம்பழங்கள், இலைகள், வெங்காயம் மற்றும் பிற காய்கறிகள் என்பன அவர் வழிபாட்டில் முக்கிய இடம் வகிக்கின்றன.கண்டோபாவுக்கு ஆலயத்துக்கு வெளியே ஆட்டிறைச்சி படைத்து வணங்குவதும் வழக்கம்.  
நவாசு எனும் நேர்ச்சைகள், கண்டோபா வழிபாட்டில் குறிப்பிடத்தக்கவை. தீமிதித்தல், அலகு குத்துதல் என்பன அவற்றுள் கூறிப்பிடத்தக்கவை.வாக்கியா (புலி) என்ற பெயரில் இளைஞர்களையும், முரளி என்ற பெயரில் உவதிகளையும் கண்டோபாவுக்கு ஒப்படைப்பது பண்டைய வழக்கம். இன்று முரளிகளை அவ்வாறு ஒப்படைப்பதில்லை. வாக்கியாக்கள் தங்களை கண்டோபாவின் நாய்க்குச் சமனாகக் கருதிக்கொள்கிறார்கள்.கண்டோபவை மல்லு அல்லது அசுமத்துகான் என்று அழைக்கும் முசுலீம்கள், அவரை தெய்வமாகவும் வழிபடுகிறார்கள்.செயூரியில் கண்டோபாவின் குதிரைகளைப் பராமரிப்போராக முசுலீம்களே இருந்து வருகின்றனர்.  
தக்காணத்தில் 600 க்கும் மேற்பட்ட கண்டோபாவின் ஆலயங்கள் உள்ளன.அவற்றுள்பதினொரு ஆலயங்கள் சாக்கிரத்து சேத்திரங்கள் என்ற பெயரில் முக்கிய வழிபாட்டு மையங்களாக விளங்குகின்றன. அவற்றில் ஆறு மராட்டியத்திலும் ஐந்து வடகன்னடத்திலும் உள்ளன. இவை, செயூரி, பாலி, ஆதி மலியார், நற்றுக்கு, மன்னமைலார் என்பன குறிப்பிடத்தக்கவை.
# கோழியின வளர்ப்புப் பறவைகள்

**கோழியினப் வளர்ப்பு பறவைகள்** (Poultry) (<span>/<span><span title="/ˈ/: primary stress follows">ˈ</span><span title="'p' in 'pie'">p</span><span title="/oʊ/: 'o' in 'code'">oʊ</span><span title="'l' in 'lie'">l</span><span title="'t' in 'tie'">t</span><span title="'r' in 'rye'">r</span><span title="/i/: 'y' in 'happy'">i</span></span>/</span>) என்பது கோழி, கோழியினப் பறவைகளை மனிதர்கள் முட்டை, இறைச்சி, இறகுகளுக்காக வளர்ப்பது சார்ந்த சொற்றொடராகும். இவ்வாறு வளர்க்கப்படும் பறவைகள் கேலோயன்சிரிடேய் வரிசையைச் சார்ந்த, அதிலும் குறிப்பாக, கல்லிபார்மஸ் வரிசையைச் சார்ந்தவையாகும். இதில் கோழி, காடை, வான்கோழி இனப்பறவைகள் உள்ளடடங்கும். இது இறைச்சிக்காகக் கொல்லப்படும் புறாக்குஞ்சு போன்ற பிற பறவையினங்களையும் உள்ளடக்கும். ஆனாலும், இந்த இனங்களைச் சார்ந்த, விளயாட்டுக்கும் உணவுக்கும் வேட்டையாடிப் பெறும் கான்பறவைகளை இது உள்ளடக்குவதில்லை. சிறிய விலங்கு) எனப் பொருள்படும் புல்லுஸ் (pullus) எனும் இலத்தீன் மொழிச் சொல்லில் இருந்து தோன்றிய பிரெஞ்சு மொழி ச் சொல்லான பெளல் (*poule*) என்பதிலிருந்தே ஆங்கிலச் சொல் பவுல் பெறப்பட்டது. பறவைகள் வீட்டின விலங்குகளாக வளர்க்கப்படுவது பல ஆயிரக்கணக்கான ஆண்டுகளுக்கு முன்பே நடைபெற்றுள்ளது. மனிதர்கள் தாங்கள் காட்டுப் பகுதிகளில் கிடைத்த முட்டைகளை அடைகாத்துக் குஞ்சு பொரிப்பதற்காகத் தங்களது வீட்டில் கொண்டு வந்து வைத்ததன் விளைவாக இது தொடங்கியிருக்க வேண்டும். பிறகு, இது பறவைகளை மனிதன் சிறைப்பிடித்து வைத்துக்கொள்வதையும் சேர்த்துக் கொண்டது. வீட்டில் வளர்க்கப்பட்ட கோழிகளைச் சேவல் சண்டையிடவும், பின்னர் குயில்களை அவற்றின் இசைக்காகவும் பழக்கப்படுத்தினர். விரைவிலேயே, பறவைகளைச் சிறையில் வைத்து வளர்ப்பது உணவுக்கான மூலமாக இருப்பது உணரப்பட்டது. வேகமான வளர்ச்சி, முட்டையிடும் திறன், இணக்கம், சிறகுகளின் தோற்றம், அமைதியான குணம் ஆகியவற்றிற்கான தேர்ந்தெடுக்கப்பட்ட இனப்பெருக்கம் பல நூற்றாண்டுகளாக நடந்துவருகிறது. நவீன வளர்ப்பினங்கள் தங்கள் காட்டு மூதாதையர்களிடமிருந்து மிகவும் வேறுபட்டனவாக உள்ளன. சில பறவைகள் இன்னும் சிறு கூட்டங்களாக வளர்க்கப்படுகின்றன. இன்று சந்தையில் கிடைக்கக்கூடிய பெரும்பாலான பறவை இனங்கள் வணிக நோக்கத்துடன் அமைந்துள்ள நிறுவனங்களில் வளர்க்கப்பட்டவையேயாகும். உலகளாவிய நிலையில் கோழி இறைச்சி, முதலாவதான பன்றி இறைச்சியோடு சேர்ந்து மிகப் பரவலாக சாப்பிடப்படும் இரண்டாவது இடத்தைப் பிடித்த, இறைச்சி வகையாகிறது. ; முட்டையும் கோழி இறைச்சியும் உயர்தரப் புரதம் நிறைந்த, ஆனால் கொழுப்பு விகிதம் குறைந்த உணவாக அமைகிறது. அனைத்து கோழி இறைச்சி வகையும் ஒழுங்காக கையாளப்பட்டு, போதுமான அளவு சமைக்கப்படுவது, உணவு நஞ்சாகும் இடரைக் குறைக்கும்.
# கோழியின வளர்ப்புப் பறவைகள்

## வரையறை

"கோழியின வளர்ப்புப் பறவைகள்" என்பது காலங்காலமாகச் சில பயன்பாடுகளுக்காக நிலத்தில் வாழும் காட்டுப்பறவைகள் (கல்லிபார்மஸ்), நீரில் வாழும் கோழியினப் பறவைகள் (அன்செரிபார்மஸ்) ஆகியவற்றைப் பிடித்து வீட்டில் வளர்க்கப்படுவதைக் குறிக்கப் பயன்பட்டு வந்த சொல்லாகும். ஆனால் பாடும் பறவைகள் மற்றும் கிளிகள் போன்ற கூண்டில் வாழும் பறவைகள் இவ்வகைப்பாட்டில் வராது. இறைச்சி அல்லது முட்டைக்காக உருவாக்கப்பட்ட கோழிகள், வான்கோழிகள் மற்றும் வாத்துகள் உள்ளிட்ட வீட்டு வளர்ப்புப் பறவைகள் என "கோழியினப் பறவைகள்" வரையறுக்கப்பட முடியும். மேலும் உணவுக்காகப் பயன்படுத்தப்படும் இத்தகைய பறவைகளின் இறைச்சிக்கும் இதே சொல் பயன்படுத்தப்படுகிறது.
பிரித்தானிக்கா கலைக்களஞ்சியம் மேலே குறிப்பிட்ட அதே பறவைக் குழுக்களைப் பட்டியலிடுகிறது. ஆனால், அது கினியாக்கோழி, புறாக்குஞ்சு (இளம் புறாக்கள்) ஆகியவற்றையும் உள்ளடக்குகிறது. ஆர். டி. கிராஃபோர்டின் *கோழி இனப்பெருக்கம் மற்றும் மரபியல்* என்ற நூலில் இளம்புறாக்கள் தவிர்க்கப்பட்டாலும், சப்பானியக் காடை, பெருஞ்செம்போத்து போன்றவை பட்டியலுக்குள் சேர்க்கப்படுகின்றன, பிந்தையது பெரும்பாலும் கைப்பற்றி வளர்க்கப்பட்டு, பின்னர் காடுகளில் விடப்படுகிறது. எடுமண்டு திக்சன் 1848 ஆண்டைய , * அழகு, வீட்டுக் கோழியினம்: வரலாறும் மேலாண்மையும்*மென்ற தன் நூலில் மயில், கின்னிக்கோழி, பேசாத அன்னம், வான்கோழி அனைத்து வாத்துகள் முசுகோவி வாத்து உள்ளிட்ட அனைத்து பெண்வாத்துகள், பந்தாம் சிறுகோழிகள் உள்ளிட்ட அனைத்துக் கோழிகள் ஆகிய கோழியிப வள்ர்ப்பு பறவைகளுக்கு தனி இயல்களை ஒதுக்கியுள்ளார்.
# கோழியின வளர்ப்புப் பறவைகள்

## வரையறை

### எடுத்துகாட்டுகள்

| பறவை | காட்டு மூதாதை | விட்டினமாக்கம் | பயன்பாடு | படம் |
| --- | --- | --- | --- | --- |
| கோழி | காட்டுக்கோழி | தென் கிழக்காசியா | முட்டையும் இறைச்சியும் |  |
| வான்கோழி | காட்டு வான்கோழி | மெக்சிகோ | முட்டையும் இறைச்சியும் |  |
| வாத்து | காட்டு வாத்து | ஆசியா, ஐரோப்பா, ஆப்பிரிக்கா | முட்டையும் இறைச்சியும் |  |
| வாத்து | வாத்து | ஆசியா, ஐரோப்பா, ஆப்பிரிக்கா | முட்டையும் இறைச்சியும் |  |
| கின்னிக்கோழி | கின்னிக்கோழி | ஆப்பிரிக்கா | முட்டையும் இறைச்சியும் |  |
| வீட்டுப் புறா | கடல் புறா | மத்திய கிழக்கு | முட்டையும் இறைச்சியும் | } |
# கோழியின வளர்ப்புப் பறவைகள்

## கோழிகள்

கோழிகள் என்பவை சிவந்த சதையுள்ள தாடியும் தலையில் கொண்டையும் அமைந்த நடுநிலையளவும் நிமிர்ந்த கழுத்தும் கொண்ட பறவைகளாகும் . இவற்றின் ஆண்கள் கூடுதலான வண்ணமிகு இறகுகளும் பெரிய உடலும் உள்ளவை இவை சேவல்கள் எனப்படுகின்றன. இவைகோழிகள் தரையில் வாழும் உடற் பருத்த அனைத்துண்னிகள் ஆகும். இவை தம் இயற்கையான சூழலில் இலைக்குப்பைகளுக்கு இடையில் உள்ல விதைகளையும் முதிகுநாணில்லாத சிறுவிலங்குகளையும் தேடியுண்ணும். இவை அஞ்சினால் ஒழிய பறப்பதில்லை. ஆனால், வேகமாக ஓடிப் புதரில் ஒளிந்துகொள்ளும். இன்றைய வீட்டுக் கோழி (*காலஸ் காலஸ் டொமஸ்டிக்கஸ் - Gallus gallus domesticus*) ஆசியாவின் செங்காட்டுக் கோழியில் இருந்து சாம்பற் காட்டுக் கோழியின் பண்புநலங்களைப் புகுத்தி வளர்க்கப்பட்டதாகும். இதன் வீட்டினமாக்கம் 7000 இல் இருந்து 10,000 ஆண்டுகட்கு முன்பு நிகழ்துள்ளது. இதன் புதைபடிவ எலும்புகள் வடகிழக்குச் சீனாவில் கிமு 5,400 ஆண்டளவில் கிடைத்துள்ளது. தொல்லியலாளர்கள் இந்த வீட்டினமாக்கம் சேவற் சண்டைக்காகவே மேற்கொள்ளப்பட்டதாகக் கருதுகின்றனர். சேவல்கள் முனைப்பான போராளிகளாகவே இருந்துள்ளன. 4,000 ஆண்டுக்கு முன்பு கோழி சிதுவெளிக்கும் அதற்கு 250 ஆண்டுக்குப் பிறகு எகுபதிக்கும் கோழிகள் வந்துள்ளன. அங்கு அவை சேவற்சண்டைக்குப் பயன்பட்டதோடு கருவளக் குறியீடாகவும் கருதப்பட்டன. உரோமர்கள் அதைத் தெட்டைகளைய்வமாக வணங்கினர். எகுபதியர் செயற்கை முறையில் முட்டைகளக் குஞ்சுபொரிக்க வைக்கும் நுட்பத்தை உருவாக்கினர். இதற்குப் பிறகு வீட்டுக் கோழிகள் முட்டையும் இறைச்சியும் தருவதால் உணவுக்காக கோழிவளர்த்தல் உலகம் முழுவதும் பரவியது.  
கோழிகளின் வீட்டினவாக்கத்துக்குப் பிறகு அவற்ரில் பல புதிய வளர்ப்பினங்கள் உருவாக்கப்பட்டுள்ளன. ஆனால், இவற்றில் வெண்கால் கோழியைத் தவிர பெரும்பாலானவை யவும் கலப்பினக் கோழி வகைகளே.  
பாந்தாம் குறுங்கோழிகள் வீட்டுக் கோழிகளின் குட்டைவகையாகும். இது செந்தர வீட்டுக் கோழியின் சிறிய வளர்ப்பினமாகவோ ,கால்லது அதன் பெரியவகை மாற்று ஏதுமற்ற உண்மைப் பாந்தாமாகவோ அமையலாம். இப்பெயர் சாவகத்தில் உள்ள பாந்தம் நகரின் பெயரால் அமைந்ததாகும். இங்கிருந்து ஐரோப்பிய மீகாமன்கள் அல்லது கடலோடிகள் கப்பல் உணவுத் தேவைகளுக்காகக் கொண்டுவந்தனர். இவை செந்தரவகையை விட கால்மடங்கு அல்லது மூன்றில் ஒரு பங்கு சியதாகும். அதேபோல இவை சிறிய முட்டைகளையேஇடுகின்றன. இவை அழகு நோக்கில் காட்சிப்படுதவே சிறு உடைமையாளர்களாலும் பொழுதுபொக்காளர்களாலும் வளர்க்கப்படுகின்றன.
# பைக்கனூர்

நாட்டின் பைக்கனூரில் அமைந்த ருசியா நாட்டின் பைக்கனூர் விண்வெளி ஏவுதளம் அமைந்த வரைபடம்]]  
**பைக்கனூர்** (**Baikonur**) (; ), கசக்ஸ்தான் நாட்டின் சிர் தாரியா ஆற்றின் வடக்குக் கரையில் அமைந்த பாலைநில குளிர் தட்பவெப்ப கொண்ட நகரம் ஆகும்.  
கசக்ஸ்தான் நாட்டிடமிருந்து இந்நகரத்தை 1955 முதல், முன்னாள் சோவியத் ஒன்றியம் நீண்டகால அடிப்படையில் குத்தகை எடுத்து நிர்வகிக்கிறது. 1957ல் பைக்கனூரில் விண்வெளி ஏவுதளத்தை அமைத்து பராமரிக்கிறது.
சோவியத் ஒன்றியம் கலைந்த பிறகு, தற்போது ருசியா இந்நகரத்தை நிர்வகித்து, ருசியாவின் விண்வெளி ஏவு தளத்தைப் பராமரிக்கிறது.  
2009ல் பைக்கனூர் நகரத்தின் மக்கள் தொகை 36,175 ஆகும்.  
கசக்ஸ்தானிடமிருந்து சோவியத் ஒன்றியத்தால் குத்தகைக்கு எடுக்கப்பட்ட பைக்கனூர் நகரத்தின் பரப்பளவு 90 சதுர கிலோ மீட்டராகும். இந்நகரத்தின் அளவு கிழக்கு - மேற்காக 85 கிலோ மீட்டரும், வடக்கு தெற்காக 90 கிலோ மீட்டரும் கொண்டது. இந்நகரத்தின் மையத்தில் பைக்கனூர் விண்வெளி ஏவுதளத்தை ருசியா அமைத்துள்ளது. இந்நகரத்திற்கு வெளிநாட்டவர்கள் செல்ல ருசியா நாட்டின் முன் அனுமதி பெற வேண்டும்.
# பைக்கனூர்

## இதனையும் காண்க

- பைக்கனூர் விண்வெளி ஏவுதளம்
# கன்னடத் திரைப்படத்துறை

இந்தியாவில் முதன் முதலில் திரைப்படம் தொடர்பான தொழில்நுட்ப படிப்புகளை வழங்கிய அரசு நிறுவனமான ஸ்ரீ ஜெயசாமராஜேந்திரா பலதொழில்நட்பக் கலுலூரி 1941 இல் பெங்களூரில் நிறுவப்பட்டது. 1996 செப்டம்பரில், இரண்டு சிறப்பு படிப்புகளாக, ஒளிப்பதிவு மற்றும் ஒலி & தொலைக்காட்சி என பிரிக்கப்பட்டன மேலும் இந்தியாவின் தொழில்நுட்ப மேம்பாட்டிற்காக உலக வங்கி உதவிக் கருத்திட்டின்கீழ் ஹெசரகட்டாவில் அரசு திரைப்பட மற்றும் தொலைக்காட்சி கல்வி நிறுவனம் துவங்கப்பட்டது. கன்னடத் திரைப்பட உலகமானது கன்னட மொழி இலக்கிய படைப்புகளைத் திரைப்பட ஊடகமாக மாற்றுவதற்காக சிறப்பாக அறியப்படுகிறது. இதில் உலகளாவிய பாராட்டை பெற்ற சில படைப்புகள்; பி. வி. கரந்தின் சோமன துடி (1975), கிரிஷ் கர்னாட்டின் *காடு* (1973), பட்டபிராம ரெட்டியின் *சம்ஸ்காரா* (1970) (உ. இரா. அனந்தமூர்த்தியின் சிறந்த புதினம்), இது லோகார்னோ சர்வதேச திரைப்பட விழாவில் வெண்கலச் சிறுத்தை பரிசை வென்றது, மற்றும் கிரிஷ் கசரவள்ளியின் கதஸ்ரதா (1977) இது ஜெர்மனியின் மான்ஹம் திரைப்பட விழாவில் பணப் பரிசை பெற்றது.  
கன்னடத்தின் பிரபலமான திரைப்படங்களாக கருதப்படுபவை பேடர கண்ணப்பா (1954), *ஸ்கூல் மாஸ்டர்*, வம்சவிருக்ஷா (1971), பூதாயின மகா அய்யூ (1974), கதசிரிரதா (1977), காடு காடுரி (1979), பரா (1979), ரங்கநாயகி (1981), ஆக்சிடண்ட் (1985), *புஷ்பக விமாணா* (1987), டபரன கதே (1987), கிருரியா (1996), தாயி சஹிபா (1997), ஏ (1998), மனே (2000), த்வீபா (2002), முங்காரு மனே (2006), தண்டுபால்யா (2012), *லூசியா* (2013), ரங்கி தரங்கா (2015) தித்தி (2016) போன்றவை ஆகும்.
# கன்னடத் திரைப்படத்துறை

## துவக்க வரலாறு

1934 இல் வெளியான சதி சுலோக்சனா திரைப்படமே கன்னடத்தின் முதல் பேசும் படம், அதைத் தொடர்ந்து பக்த துருவா (அல்லது துருவா குமார்). சதி சுலோச்சனா படமானது கோலாப்பூரின் சத்ரபதி படப்பிடிப்புத் தளத்தில் படம்பிடிக்கப்பட்டது; பெரும்பாலான படங்களின் படப்பிடிப்பு, ஒலிப்பதிவு மற்றும் பிந்தைய தயாரிப்புப் பணிகள் சென்னைவில் செய்யப்பட்டன. 1949 ஆம் ஆண்டில், குப்பி வீரண்ணா திரைப்படங்களின் துவக்கக்கால நடிகராக ஹென்னப்ப பகவதர் இருந்தார், அவர் தயாரித்த பக்த கும்பாராவில் பண்டரிபாய் முதன்மைப் பாத்திரத்தில் ஹென்னப்ப பாகவதருடன் இணைந்து நடித்தார். பாகவதர் மீண்டும் ஒரு கன்னடப்படமாக 1955 ஆம் ஆண்டு மகாகவிவி காளிதாசாவை வெளியிட்டார், அதில் அவர் நடிகை சரோஜாதேவியை அறிமுகப்படுத்தினார்.
# கன்னடத் திரைப்படத்துறை

## பிற்காலம்

இந்தக் காலகட்டத்தில் கன்னடத் திரைப்படத் துறையில் ராஜ்குமார் புகழ்பெற்றார். அவரது மனைவி பர்வதமா ராஜ்குமார் திரைப்பட தயாரிப்பு மற்றும் விநியோக நிறுவனமான வஜ்ரேஸ்வரி கம்பைன்சை நிறுவினார். வம்சவிருக்ஷா, பிரமா கரந்தின் பானியம்மா, காது குடுரி, ஹம்சகீதே, ஆக்சிடன்ட், அக்ரமனா, மூரு தாரிகலு, தபரணா கத்தே, பன்னத வேஷா மற்றும் புட்டண்ணா கனகல்லின் நாகரஹாவு ஆகியவை வெளியிடப்பட்டன. விஷ்ணுவர்தன் மற்றும் அம்பரீஷ் ஆகியோர் நாகரஹாவு திரைப்படத்தில் இருந்து தோன்றிய இரண்டு நட்சத்திரங்கள். ராஜ்குமார் மற்றும் விஷ்ணுவர்தன் இருவரும் கன்னட சினிமாவின் இரண்டு தூண்களாகக் கருதப்படுகிறார்கள்.  
சங்கர் நாக் ஒந்தானொந்து காலதல்லி மற்றும் மால்குடி டேஸ் போன்ற படங்களின் வழியாக நட்சத்திரமானார். இதே காலகட்டத்தில் டைகர் பிரபாகர், அனந்த் நாக், லோகேஷ், துவாரகேஷ், அசோக், ஸ்ரீநாத், எம். பி. சங்கர் நாக், சுந்தர் கிருஷ்ணா அர்ஸ் போன்றோருடன் நடிகைகள் கல்பணா, ஆர்த்தி , இலட்சுமி, பத்மா வாசந்தி, கீதா, மகாதேவி, சரிதா, மஞ்சுளா, ஜெயமாலா ஆகிய நடிகைகள் இருந்தனர். 80 களின் பிற்பகுதியில் தோன்றியவர்கள் வி. ரவிச்சந்திரன் மற்றும் சிவ ராஜ்குமார் மற்றும் ரமேஷ் அரவிந்த் இவர்களுடன் பணிபுரிந்த இயக்குநர்கள் ராஜேந்திர சிங் பாபு, டி. ராஜேந்திர பாபு, வி. சோமசேகர், எச். ஆர். பார்கவா, ஸ்ரீ பிரகாஷ், டி. எஸ். நாகபூசணா, லாஜசேகர். இயக்குநர்கள் புட்டண்ணா கனகல் மற்றும் சங்கர் நாக் இறந்துவிட்டனர். பாக்யா, மகாலட்சுமி, சுதா ராணி, தாரா, மாலாஸ்ரீ, அஞ்சலி சுதாகர், வணிதா வாசு, அஞ்சணா, சுருதி ஆகியோர் இக்காலகட்டத்தில் குறிப்பிடக்கூடிய நடிகைகள் ஆவர்.  
தற்போது தர்ஷன் சுதீப், புனீத் ராச்குமார், யாஷ், கணேஷ், உபேந்திரா, ரக்ஷித் செட்டி, விஜய் ராகவேந்திரா, ஸ்ரீமுரளி, சிரஞ்சீவி சர்ஜா போன்ற நடிகர்கள் கன்னடத் திரையுலகில் தங்கள் பங்களிப்பை வழங்கி வருகின்றனர். கதாநாயகிகளாக ரக்ஷிதா பண்டிட், ரஷ்மிகா மந்தன்னா, ஷன்வி ஸ்ரீவத்சவா, ரம்யா, ரச்சிதா ராம் ஆகியோர் உள்ளனர்.  
- கர்நாடக மாநில திரைப்பட விருதுகள்
- உதயா திரைப்பட விருதுகள்
- ஸ்வர்ணா திரைப்பட விருதுகள்
- பெங்களூர் பன்னாட்டு திரைப்பட விழா  
; பிற விருதுகள்  
- தென்னிந்திய பிலிம்பேர் விருதுகள்
- தென்னிந்திய சர்வதேசத் திரைப்பட விருதுகள்
- ஐஐஎப்ஏ உத்சவம்
- மிர்ச்சி இசை விருதுகள் தெற்கு
- சவுத் ஸ்கோப் விருதுகள்
# மிகிர போஜன்

**மிகிர போஜன்** அல்லது **முதலாம் போஜன்** (**Mihira Bhoja** or **Bhoja I**) (கிபி 836–885) மேற்கு இந்தியாவின் தற்கால குஜராத், இராஜஸ்தான், மத்தியப் பிரதேசம் மாநிலப் பகுதிகளை ஆண்ட 6வது பிரதிகாரப் பேரரசர் ஆவார்.  
விஷ்ணு பக்தர்களான கூர்ஜர வம்ச மன்னர்கள் **ஆதிவராகன்** எனும் பட்டத்தை சூட்டிக் கொள்வர். ராஜ்புத் மன்னர்கள் வெளியிட்ட நாணயங்களில் வராக உருவத்தை பொறித்துள்ளனர்.
மிகிர போஜன் காலத்தில் பிரதிகாரப் பேரரசு, தெற்கில் நர்மதை ஆறு, வடமேற்கில் சத்லஜ் ஆறு, கிழக்கில் வங்காளம், வடக்கில் இமயமலை அடிவாரம் வரையிலும் பரவியிருந்தது.  
மிகிர போஜன் தென்னிந்தியாவின் இராஷ்டிரகூடர்களையும், வங்காளத்தின் பாலப் பேரரசையும் வீழ்த்தி தனது இராச்சியத்தை விரிவாக்கினார்.
சிறந்த இராஜதந்திரியான முதலாம் மிகிர போஜன், அண்டை நாட்டுப் பகுதிகளான தற்கால இராஜஸ்தான், மத்தியப் பிரதேச மாநிலங்களின் பெரும் பகுதிகளை வென்றார்.
மிகிர போஜன், தனது ஆட்சிக் காலத்தில் கூர்ஜரப் பேரரசின் தலைநகரை கன்னோசிக்கு மாற்றினார்.  
முதலாம் மிகிர போஜன் அரேபிய படையெடுப்புகளைக் கடுமையாக எதிர்த்தவர்.
# மிகிர போஜன்

## இதனையும் காண்க

- குர்சார்
# வலங்கை

**வலங்கை** (*Valangai* அல்லது * hand*) என்பது தமிழ்நாட்டில் சாதியை அடிப்படையாகக் கொண்ட ஒரு பிரிவு ஆகும். இப்பிரிவு பண்டைக் காலத்திலிருந்து, 19 ஆம் நூற்றாண்டு வரையிலும், 20 ஆம் நூற்றாண்டின் முற்பகுதியிலும் கூட, இருந்து வந்தது ஆகும். இந்திய விடுதலைக்குப் பிறகான காலகட்டத்துக்குப் பிறகு, இந்த வேறுபாடுகள் நடைமுறையில் இருந்து மறைந்துவிட்டன. இதை ஒத்த இன்னொரு பிரிவு இடங்கை ஆகும்.  
வலங்கையில் இருந்த சாதிப் பிரிவுகள், வேளாண்மையை அடிப்படையாகக் கொண்ட பணிகளை மேற்கொண்ட சாதிகளாகவும், அதே நேரத்தில் இடங்கை சாதிப் பிரவுகளானது வேளாண்மை சாராத தொழில்களைச் செய்பவர்களான உலோகத் தொழிலாளர்கள், நெசவாளர்கள் போன்ற கைவினை உற்பத்தித் தொழிலை செய்யும் சாதிகளாக இருந்தது.  
வலங்கைப் பிரிவானது எண்ணிக்கை அடிப்படையில், இடங்கைப் பிரிவினரைவிட கணிசமாக உயர்ந்த பிரிவாக இருந்தது. இடங்கைப் பிரிவில் ஆறு சாதிப் பிரிவுகளும், வலங்கைப் பிரிவானது அறுபது சாதிகளைக் கொண்ட பிரிவாக இருந்தது. வலங்கைப் பிரிவானது அரசியல் ரீதியாக, இடங்கைப் பிரிவை விட நல்லமுறையில் ஒழுங்கமைக்கப்பட்டதாக இருந்தது.  
ஆபே டூபே என்னும் 19 ஆம் நூற்றாண்டு ஆய்வாளர், வலங்கைப் பிரிவைப் பற்றி எழுதும்போது, வலங்கைப் பிரிவின் தலையாய ஆதரவாளர்களாக *பறையர்* இருந்தனர் என்பதற்கு ஆதாரமாக, அவர்கள் பூண்டிருந்த வலங்கையின் நண்பர் என்ற பொருள் தரத்தக்க ‘வலங்கை-முகத்தார்’, என்ற பட்டமே ஆதாரம் என்கிறார்.  
சோழர் காலத்தில், இடங்கை மற்றும் வலங்கைப் பிரிவுகள் ஒவ்வொன்றும் தொண்ணூறு எட்டு சாதிகளைக் கொண்டிருந்தன, ஆனால் 19 ஆம் நூற்றாண்டில், வலங்கைப் பிரிவு 60 சாதிகள் கொண்டதாகவும், இடங்கைப் பிரிவு ஆறு சாதிகளைக் கொண்டதாக மட்டுமே இருந்தது.
# வலங்கை

## வரலாறு

இப்பிரிவின் தோற்றம் பற்றி மரபுவழிக நிலவும் கதை பின்வறுமாறு; உள்நாட்டு சரக்கு வாணிபத்தில் ஈடுபட்டிருந்த நகரத்தார்களுக்கும், ஏற்றுமதி, இறக்குமதி வணிகத்தில் ஈடுபட்டு வந்த வளஞ்சியர்களுக்கும் இடையில் ஏற்பட்ட ஒரு தகராறில், சோழ மன்னன் தலையிட்டு காஞ்சிபுரம் கோயிலில் சமாதானம் செய்து வைத்ததாகவும், அப்போது ஒரு பிரிவினர் கடவுளின் சன்னிதானத்துக்கு இடது புறமும், மற்றொரு பிரிவினர் வலது புறமும் நின்று அரசனின் இடது, வலது கைகளில் இருந்து வெற்றிலை, பாக்கு பெற்றதாகவும், அன்றிலிருந்து அவர்கள் *வலங்கையர்* *இடங்கையர்* என்று அழைக்கப்பட்டதாக மரபுக் கதை உண்டு.
# கதுவா பாலியல் வன்முறை வழக்கு

**கதுவா பாலியல்வன்முறை வழக்கு** என்பது 2018 ஆம் ஆண்டு, ஜனவரி மாதம் சம்மு காசுமீர் மாநிலத்தில் கதுவா அருகே உள்ள ரசானா கிராமத்தில் 8 வயது சிறுமி ஒருவர் கடத்தப்பட்டு, பாலியல்வன்முறை மற்றும் கொலை செய்யப்பட்ட வழக்கினைக் குறிக்கிறது. இந்த வழக்கில் குற்றப்பத்திரிகை தாக்கல் செய்யப்பட்டுள்ளது. குற்றம் சாட்டப்பட்டவர்கள் கைது செய்யப்பட்டு நீதிமன்றத்தில் விசாரணை செய்யப்படுவார்கள் என எதிர்பார்க்கப்படுகிறது. பாதிக்கப்பட்ட சிறுமி பாக்கர்வால் நாடோடி சமூகத்தைச் சேர்ந்தவர். கிராமத்தில் இருந்து சுமார் ஒரு கிலோமீட்டர் தூரத்தில் அவரது இறந்த உடலை கண்டுபிடிப்பதற்கு ஒரு வாரத்திற்கு முன்பு அவர் காணாமல் போனார்.  
2018 ஏப்ரலில் குற்றப்பத்திரிக்கை தாக்கல் செய்யப்பட்டபோது இந்நிகழ்ச்சி ஊடங்கங்களில் தலையங்கச் செய்திகளாக இடம்பெற்றது. குற்றஞ்சாட்டப்பட்டு கைது செய்யப்பட்டவர்கள் அனைவரும் இந்துக்களாய் இருந்ததால், வலதுசாரி இந்துக் குழுக்கள் கைது நடவடிக்கையைக் கண்டித்து எதிர்ப்புப் போராட்டங்கள் நடத்தின. அத்தகைய ஒரு போராட்டத்தில் கலந்து கொண்ட ஆட்சியிலிருக்கும் பாரதிய ஜனதா கட்சியின் அமைச்சர் இருவர் பின்னர் சிக்கல் தீவிரமானதால் பதவி விலகினர். சம்மு காசுமீரின் தேசிய சிறுத்தைகள் கட்சியின் தலைவர் பீம்சிங் இவ்வழக்கை சிபிஐ விசாரிக்க வேண்டுமென வேண்டி செய்த முறையீடு இந்திய உச்ச நீதிமன்றத்தால் விசாரிக்கப்பட்டு நிராகரிக்கப்பட்டது. வன்புணர்வு, கொலை மற்றும் குற்றவாளிக்களுக்கு காட்டப்பட்ட ஆதரவு ஆகியவை மக்கட்சமுதாயத்தில் பரந்த கொந்தளிப்பை ஏற்படுத்தியது.
# கதுவா பாலியல் வன்முறை வழக்கு

### கண்டுபிடிப்பும் கைதும்

ஜனவரி 17, 2018 அன்று சிறுமியின் உயிரற்ற உடல் கண்டெடுக்கப்பட்டு பிணக்கூறு ஆய்வு செய்வதற்கு காவற்துறையால் கையகப்படுத்தப்பட்டது. அதே நாளன்று பிற்பகல் 2.30 மணியளவில் கதுவா மாவட்ட மருத்துவமனையில் ஒரு மருத்துவர் குழுவால் ஆசிபாவின் உடல் பிணக்கூறாய்வு செய்யப்பட்டது. ஜனவரி 22, 2018 அன்று இவ்வழக்கு சம்மு காசுமீரின் குற்றப்பிரிவுத்துறைக்கு மாற்றப்பட்டது.
# கதுவா பாலியல் வன்முறை வழக்கு

### தடயவியற்சான்று

பிணக்கூறாய்வில் அச்சிறுமியின் உயிரற்ற உடலில் குளோனாசிபம் (Clonazepam) இருந்தது கண்டறியப்பட்டது. வன்புணர்வுக்கும் கொலை செய்யப்படுவதற்கும் முன்னர் அச்சிறுமிக்கு மயக்க மருந்து தரப்பட்டிருந்தது கூறாய்வு செய்த மருத்துவர்களால் உறுதி செய்யப்பட்டது. குற்றஞ்சாட்டப்பட்டவர்களில் ஒருவரால் பல நாட்களாக அச்சிறுமி ஒரு வழிபாட்டிடத்தில் அடைத்து வைக்கப்பட்டிருந்தக்கலாமென தடயவியற்சான்றுகள் பரிந்துரைக்கின்றன. வழிபாட்டிடத்தில் கண்டெடுக்கப்பட்ட முடிக்கற்றைகள் அப்பெண்ணின் முடியோடு ஒத்துள்ளதும் கண்டறியப்பட்டது. ஆசிபா பலமுறை பல்வேறு நபர்களால் வன்புணரப் பட்டிருப்பதாகவும் சாகும்வரை கழுத்து நெறிக்கபட்டிருப்பதாகவும், தலையில் கனமான கல்லால் அடிக்கப்பட்டிருப்பதாகவும் தடயவியற்சான்றுகள் கூறுகின்றன.
}}
# கதுவா பாலியல் வன்முறை வழக்கு

### கண்டன எதிர்ப்புகளும் எதிர்வினைகளும்

2018 ஏப்ரலில் குற்றப்பத்திரிக்கை தாக்கல் செய்யப்பட்டபோது இந்நிகழ்ச்சி ஊடங்கங்களில் தலையங்கச் செய்திகளாக இடம்பெற்றது. குற்றஞ்சாட்டப்பட்டு கைது செய்யப்பட்டவர்கள் அனைவரும் இந்துக்களாய் இருந்ததால், வலதுசாரி இந்துக் குழுக்கள் கைது நடவடிக்கையைக் கண்டித்து எதிர்ப்புப் போராட்டங்கள் நடத்தின. அத்தகைய ஒரு போராட்டத்தில் ஆட்சியிலிருக்கும் பாரதிய ஜனதா கட்சியின் அமைச்சர் இருவர் கலந்து கொண்டனர். ஏப்ரல் 9, 2018 அன்று குற்றஞ்சாட்டப்பட்டவர்களுக்கெதிரான குற்றப்பத்திரிக்கையை குற்றப் பிரிவு காவற்துறையினர் கதுவா குற்றவியல் தலைமை நீதித்துறை நடுவர் முன்னிலையில் பதிவு செய்தபோது வழக்கறிஞர்கள் அதனை எதிர்த்தனர். இந்து ஏக்தா மாஞ்ச் குழுவிற்கு (Hindu Ekta Manch) ஆதரவாக, வழக்கறிஞர்கள் குற்றத் தாக்கல் செய்வதைத் தடுத்தனர். எனினும் காவற்படையினர் வரவழைக்கப்பட்டு வழக்கறிஞர்களின் எதிர்ப்பு முறியடிக்கப்பட்டது; குற்றப்பத்திரிக்கையும் தாக்கல் செய்யப்பட்டது.
சிறுவர் (minor) வன்புணர்வு வழக்கில் குற்றவாளிகளுக்கு மரணதண்டனை கட்டாயமாக்கப்படும் என்றும் கூறினார்.  
இந்திய மகளிர் மற்றும் குழந்தைகள் மேம்பாட்டுத்துறை அமைச்சர் மேனகா காந்தி, குழந்தைகள் வன்புணர்வு குற்றத்துக்கு மரணதண்டனையை ஆதரித்த, தனது அமைச்சகம் பாலியியல் குற்றங்களுக்கெதிராக குழந்தைகள் பாதுகாப்புச் சட்டத்தினை அமல்படுத்தத் தனது அமைச்சகம் தேவையான நடவடிக்கைகளை மேற்கொள்ளும் என்று அறிவித்தார்.  
ஏப்ரல் 13, 2018 அன்று இந்தியப் பிரதமர் நரேந்திர மோதி இந்திய உச்ச நீதிமன்றமும் இந்த நிகழ்ச்சியைக் கண்டித்து, நீதி காக்கப்படும் என்று செய்தி வெளியிட்டனர்.  
ஐக்கிய நாடுகள் அவையின் பொதுச் செயலாளர் அந்தோனியோ குத்தேரசு குற்றவாளிகள் கண்டிப்பாகத் தண்டிக்கப்பட வேண்டியவர்கள் என்றும் இந்நிகழ்ச்சி மிகவும் கொடூரமானது என்றும் கூறியுள்ளார். ஐக்கிய நாடுகள் அவையும் உரிய அதிகாரிகளால் நீதி நிலைநிறுத்தப்படுமென நம்புவதாகக் கூறியுள்ளது  
ஜனவரி 18, 2018 அன்று இந்நிகழ்ச்சிக்கு எதிர்ப்புத் தெரிவிக்கும் வகையில் எதிர் கட்சிகள் மக்களவைக் கூட்டத்திலிருந்து வெளிநடப்புச் செய்தனர். சம்மு காசுமீரிலும் பல்வேறு எதிர்ப்புப் போராட்டங்கள் நடத்தப்பட்டன.  
சில பிரபலங்களும் அரசியல்வாதிகளும் இந்நிகழ்வைக் கண்டித்துக் குரல் கொடுத்தனர். ஏப்ரல் 12, 2018 அன்று புது தில்லியில் இந்திய வாயிலில் மெழுகுவர்த்தி அணிவகுப்பு நடந்தது. அதில் ராகுல் காந்தி, சோனியா காந்தி, குலாம் நபி ஆசாத், பிரியங்கா காந்தி உட்பட்ட பல இந்திய தேசிய காங்கிரசின் முக்கிய நபர்கள் கலந்து கொண்டனர். இந்து ஏக்தா மாஞ்சிற்கு ஆதரவாக செயற்பட்ட வழக்கறிஞர்களுக்கு எதிராக முதற்குற்றப் பத்திரிக்கை தாக்கல் செய்யப்பட்டது.  
கதுவா மற்றும் உன்னாவ் பாலியியல் வன்முறைக் குற்றங்கள் இரண்டுமே ஒரே சமயத்தில் வெளிச்சத்துக்கு வந்ததால் அவற்றுக்கு எதிரான போராட்டங்கள் மும்பை, சென்னை, கொல்கத்தா, புது தில்லி உட்பட நாட்டின் பல இடங்களிலும் நடைபெற்றது.
# கதுவா பாலியல் வன்முறை வழக்கு

### இனப் பதட்டம்

இந்நிகழ்வு சம்மு காசுமீரில் பரவலான கோபத்தைத் தூண்டியது. எதிர்க் கட்சிகளின் எதிர்ப்பின் அழுத்தத்தால் சம்மு காசுமீர் மாநில அரசு இவ்வழக்கின் விசாரணையை மாநிலக் குற்றவியல் பிரிவிற்கு மாற்றியது. இந்து ஏக்தா மாஞ்ச் அமைப்பினர் குற்றஞ்சாட்டப்பட்டுக் கைதானவர்கள் குற்றவாளிகளே இல்லை என்று வாதிடுகின்றனர்.  
வன்புணர்வு பாதிப்புக்குள்ளான சிறுமியின் சமூகம் அக்கிராமத்தில் சில ஆண்டுகளுக்கு முன்னர் அவர்கள் வாங்கியிருந்த இடத்திலுள்ள மயானத்தில் சிறுமியின் உடலை புதைக்கத் திட்டமிட்டனர். ஆனால் உடலைப் புதைக்க முற்படும்போது வலதுசாரி இந்து செயற்பாட்டாளர்களின் மிரட்டலால் தாங்கள் வேறு கிராமத்தில் தன் மகளின் உடலைப் புதைக்க நேர்ந்தது என்று சிறுமியின் தந்தை தெரிவித்தார். ஏப்ரல் 9, 2018 அன்று குற்றஞ்சாட்டப்பட்டவர்களுக்கெதிரான குற்றப்பத்திரிக்கையை குற்றப் பிரிவு காவற்துறையினர் கதுவா குற்றவியல் தலைமை நீதித்துறை நடுவர் முன்னிலையில் பதிவு செய்தபோது சில வழக்கறிஞர்கள் அதனை எதிர்த்தனர். இந்து ஏக்தா மாஞ்ச் குழுவிற்கு (Hindu Ekta Manch) ஆதரவாக வழக்கறிஞர்கள் குற்றத்தாக்கலைத் தடுக்க முயற்சித்தனர். எனினும் காவற்படையினர் வரவழைக்கப்பட்டு வழக்கறிஞர்களின் எதிர்ப்பு முறியடிக்கப்பட்டது; குற்றப்பத்திரிக்கையும் தாக்கல் செய்யப்பட்டது. இவ்வழக்கின் விசாரணையை ஏப்ரல் 27, 2018 அன்று சண்டிகருக்கு மாற்றுவது தொடர்பாக சம்மு காஷ்மீர் அரசின் கருத்தினை இந்திய உச்சநீதிமன்றம் கேட்டுள்ளது.  
வழக்கினை சிபிஐக்கு மாற்றும்படி ஜம்மு காஷ்மீர் தேசிய சிறுத்தைகள் கட்சியினரால் செய்யப்பட்ட முறையீட்டு மனுவை விசாரித்த இந்திய உச்ச நீதிமன்றம் அதற்கு அனுமதியளிக்க மறுத்துவிட்டது.
# மேல் மாகாண ஆளுநர்களின் பட்டியல்

__NOTOC__  
**மேல் மாகாண ஆளுநர்** (*Governor of the Western Province of Sri Lanka*) என்பவர் இலங்கையின் மேல் மாகாண சபையின் நிருவாகத்தைக் கவனிக்கவென இலங்கை அரசுத்தலைவரால் நியமிக்கப்படுபவரைக் குறிக்கும். 1987 ஆம் ஆண்டின் மாகாண சபைச் சட்டம் இல. 42, அதன் 28 ஆம் இலக்க திருத்தச் சட்டம் (1990) மற்றும் 13வது திருத்தச் சட்டம் ஆகியன ஆளுனரின் அதிகாரங்களை எடுத்துரைக்கின்றன.
# மேல் மாகாண ஆளுநர்களின் பட்டியல்

## ஆளுநர்கள்

<>  
| 1 | சுப்பையா சர்வானந்தா | சுயேச்சை | align=6 சூன் 1988 | align=10 சூன் 1994 | align= |  |
| --- | --- | --- | --- | --- | --- | --- |
| 2 | டி. எம். சுவாமிநாதன் | align=11 சூலை 1994 | align=1 திசம்பர் 1994 | align= |  |  |
| 7 | ஹேமகுமார நாணயக்காரா | ஐக்கிய தேசியக் கட்சி | align=12 ஏப்ரல் 2018 | align= | align= | } |
</>
# கொசேர் உணவுகள்

யூத சமயபீடமான பெத் டின் அங்கீகரித்த கொசேர் உணவு]]
**கொசேர் உணவுகள்** (***கொஷேர்***, *Kosher foods*) யூதர்களின் *கேஷ்ரூத்* எனப்படும் உணவுக் கட்டுபாட்டுக் கொள்கைகளுக்குட்பட்ட உணவுகளாகும். இது லேவியர் மற்றும் இணைச் சட்டத்தை அடிப்படையாகக் கொண்டவை. எபிரேய மொழியில் *கொசேர்* (, ), என்பது "தகுதியான" (இங்கு உண்ணத்தகுந்த) என்ற பொருளுடையது. சமயச் சட்டப்படி இல்லாத உணவுகள் *திரைஃப்* (טרײף, , எனப்படுகின்றன; இது "கிழிந்த" எனப் பொருள்படும்.
# கொசேர் உணவுகள்

## அனுமதிக்கப்பட்ட விலங்குகளும் தடை செய்யப்பட்டவையும்

தோராவில் தரையில் வாழும், அசைபோடும், பிளவுபட்ட குளம்புள்ள விலங்குகளே அனுமதிக்கப்பட்டுள்ளன. இக்காரணங்களுக்காக நான்கு விலங்குகள் குறிப்பாக விலக்கப்பட்டுள்ளன; முயல், ஒட்டகம், பன்றி மற்றும் ஐராக்சு எனப்படும் ஒருவகை அணில்ஒட்டகத்திற்கு இரண்டு விரல்களே உள்ளதாலும், முயலுக்கும் ஐராக்சிற்கும் பின்குடல் செரித்தல் (நான்கறை உள்ள முன்குடல் செரித்தலுள்ள ஆடு/மாடு போலன்றி) நிகழ்வதாலும் இவை விலக்கப்பட்டுள்ளன.  
தோராவில் விலக்கியுள்ள இறக்கையுள்ள பறவைகளில் கொன்றுண்ணிப் பறவை, மீனுண்ணும் நீர்ப்பறவைகள், வௌவால்கள் அடங்கும். தோராவின்படி "நீரில் வாழும்" (கடல், ஆறுகள்) துடுப்புகளும் செதில்களும் உள்ளவையே உண்ணத்தக்கவையாம்.  
தரையில் ஊர்ந்து செல்பவற்றையும் "பறக்கும் ஊர்வனவற்றையும்",தோரா தடைசெய்யப்பட்ட உணவாக அறிவிக்கிறது. இவற்றில் இருவகை வெட்டுக்கிளிகளுக்கும் வண்டுகளுக்கும் விலக்களிக்கப்பட்டுள்ளது.
# கொசேர் உணவுகள்

## விலங்குப் பொருட்கள்

இறைச்சியைத் தவிர, தடைசெய்யப்பட்ட விலங்குகளின் பிற பொருட்களும் ஆரோக்கியமில்லாத விலங்குகளின் பொருட்களும் தால்முடிக் எழுதுவோரால் தடை செய்யப்பட்டுள்ளன. இவற்றின் முட்டைகள் (மீன் முட்டைகளும்) பாலும், இவற்றிலிருந்து பெறப்படும் பாற்கட்டி, களி ஆகியனவும் உள்ளடங்கும். யூத சமயநூல்களின்படி உண்ணத்தக்க விலங்குகளின் முட்டைகள் ஒருமுனையில் கூர்மையாகவும் மறுமுனையில் நீள்வட்டமாகவும் இருப்பதைக் கொண்டு உண்ணத்தக்கனவா அல்லவா என்பதை முடிவு செய்யலாம்.
# கொசேர் உணவுகள்

## விலங்குப் பொருட்கள்

### பால் பொருட்கள்

செவ்வியல் சமயவியலாளர்கள் ஒரு விலங்கு கொசேர் என்றால் அதன் பாலும் கொசேர் என அறிவுறித்தனர். ஒரு விலங்கை வெட்டிய பிறகு அது நோயுள்ளதாக அறியப்பட்டால் அது கொசேர் அல்லாததாக கருதப்படவேண்டும். இது காலந்தாழ்த்தி அதன் பாலை கொசேர் அல்லாததாக்கி விடும். இருப்பினும் பெரும்பாலான விலங்குகள் பால் சுரக்கும் நேரத்தில் ஆரோக்கியமாக இருப்பதால் மரபாக பாலை கொசேராகவே கருதுகிறது. இந்தக் கொள்கை இறைச்சிக்கு பொருந்துவதில்லை; நோயுள்ளதா என்பதை கண்டறிந்த பின்னரே இறைச்சி உண்ணத்தக்கதாகும்.
# கொசேர் உணவுகள்

## விலங்குப் பொருட்கள்

### பால் பொருட்கள்

#### மனித முலைப்பால்

பெண் முலைப்பால் அனுமதிக்கப்பட்டுள்ளது. இருப்பினும், முலைப்பாலை முலையிலிருந்தே நேரடியாக குடிக்க வேண்டும்; நான்கு அகவைக்கும் குறைந்த சிறாரே (உடல்நிலை சரியில்லை என்றால் ஐந்து அகவை வரை) குடிக்கலாம். தவிரவும் இரண்டு அகவைக்கு மேற்பட்ட குழந்தைகள் மூன்று நாட்கள் தொடர்ந்து குடிப்பதை நிறுத்தாவிட்டாலே அனுமதிக்கப்படும்.
# கொசேர் உணவுகள்

## விலங்குப் பொருட்கள்

### பாற்கட்டி

பாற்கட்டிகளைப் பொருத்தவரை சற்று சிக்கலானது. பொதுவாக பாற்கட்டி தயாரிக்க கன்றின் வயிற்றில் காணப்படும் *ரென்னட்* எனும் நொதி தேவைப்படும். இது பாலை தயிராகவும் மோராகவும் பிரிக்கின்றது. ஆனால் தற்காலத்தில் இந்த நொதியம் செயற்கை முறையில் நுண்ணுயிரிகளைக் கொண்டு தயாரிக்கப்படுகின்றது. ரென்னட் விலங்குகளிடமிருந்து பெறக்கூடியதாகையால் இது கொசேர் இல்லாத விலங்குகளிடமிருந்து பெறப்பட்டிருக்கலாம் என்பதால் பாற்கட்டி கொசேரில்லை எனலாம். இருப்பினும் முற்றிலும் இனக்கலப்பு செய்த உயிரிகளால் ரென்னட் பெறப்பட்டு பாற்கட்டி தயாரிக்கப்படிருந்தால் அது கொசேர் ஆகும். ரென்னட் இறைச்சியாகக் கருதப்படுவதில்லை; எனவே இறைச்சியும் பாலும் கலக்கக் கூடாது என்ற விதி பாற்கட்டி தயாரிப்பிற்கு எதிரானதல்ல.
# கொசேர் உணவுகள்

## விலங்குப் பொருட்கள்

### முட்டைகள்

முட்டை உணவுகள் விலங்கிலிருந்து பெறப்பட்டாலும் இறைச்சியுமல்லாத பாலுமல்லாத *பரவே* உணவாக கருதப்படுகின்றது.  
முட்டைக்கருவில் குருதி காணப்பட்டால் குஞ்சு பொரிக்க தயாராகிவிட்டதாக கருதி அவை தடை செய்யப்பட்டுள்ளன; அஸ்கனாசு யூதர்கள் முட்டையில் எங்கு குருதி காணப்பட்டாலும் அவற்றை கொசேர் இல்லை எனக் கருதினர். செபராது யூதர்கள் மாறாக முட்டையின் வெள்ளைப்பகுதியில் குருதி இருந்தால் குருதியை நீக்கி விட்டு கொசேர் தகுதிபெற்றதாக கருதினர்.  
தற்காலத்தில் பண்ணைக் கோழிமுட்டைகளிலிருந்து குஞ்சு பொரியாததால் அவை அனைத்துமே, குருதி இருப்பினும், கொசேராகக் கருதப்படுகின்றன.
# கொசேர் உணவுகள்

## விலங்குப் பொருட்கள்

### ஊன்பசை

ஊன்பசை பல்லாண்டுகளாக இசைக்கருவிகளின் சித்திரத்தையல், ஒப்பனைப் பொருட்கள், ஒளிப்படத் தாளில் தடவப்படும் களியாகவும் இருந்து வந்துள்ளது. ஜெல்லி, டிரைபிள், மார்சமெல்லோ போன்ற உணவுப்பொருட்களிலும் மருந்து குளிகைகளிலும் பயன்படுத்தப்பட்டு வருகின்றது.  
ஊன்பசை கொலாசன் எனப்படும் இணைப்பிழையப் புரதத்தை நீராற்பகுத்து பெறப்படுவதாலும் மூல இறைச்சி கொசேர் இல்லாமல் இருக்கலாம் என்பதாலும் இது குறித்து மிகுந்த உரையாடல்களும் சர்ச்சைகளும் நடைபெற்றுள்ளன. சிலர் இதனை கொசேர் இல்லாததாக கருதினாலும் வேறுசிலர் இது வேதிய செயற்பாட்டால் பதப்பட்டதால் இறைச்சியாக கருதவியலாது என்றும் அதனால் கொசேர் என்றும் வாதிடுகின்றனர்.  
தற்கால தயாரிப்பாளர்கள் இந்த சர்ச்சைகளைத் தவிர்க்க கொசேர் தகுதிபெற்ற மீன்களிலிருந்து ஊன்பசையைத் தயாரிக்கின்றனர்.
# கொசேர் உணவுகள்

## பிக்குவா நெபெசு

மனித உயிருக்கு அபாயம் ஏற்படும்போது யூத சமய விதிகளுக்கு *பிக்குவா நெபெசு* எனப்படும் உயிர்க்காப்பு விலக்கு அளிக்கப்படுகின்றன. காட்டாக, ஒரு நோயாளியின் நோய்மீள்விற்கு முதன்மையானது எனப்படுகையில் கொசேர் இல்லாத உணவு வகைகளும் அனுமதிக்கப்படுகின்றன. அதேபோல யூதர் செல்லுமிடத்தில் கொசேர் உணவின்றி பட்டினி இருக்கும் நிலை வந்தால் விலக்கப்பட்ட உணவுவகைகளை எடுத்துக் கொள்ளலாம்.
# வார்ப்புரு:Table cell templates/doc

<noinclude></noinclude>  
The templates in this series are designed to be used in a table to make a cell with text in that cell, with an appropriately colored background. They are commonly used in comparison tables.  
For example, makes a cell with a green background. The text in the cell is taken from the ; <code>yes|Sure}}</code> would output "Sure" otherwise it defaults to "Yes". Most templates allow authors to override the default text in this way, some require text put after the template call and some also need a vertical bar in between: <code>*table cell template*}} *text*</code> or <code>*table cell template*}} | *text*</code>. This information, the colors and default texts are found in the table below.  
If you want to use other attributes for the table cells, *e.g.* <code>colspan</code> or <code>rowspan</code>, they need to be put before the template call and there must be no vertical bar <code>|</code> in between them:  
| colspan=2 | } |
| --- | --- |
<pre>...
! || ||rowspan=2
|-
|colspan=2
...
</pre>
# வார்ப்புரு:Table cell templates/doc

## Templates

<div>
**Table cell templates**  
| <code>table-rh</code> | Row header | Row header | Row header | Row header |
| --- | --- | --- | --- | --- |
| <code>table-yes</code> |  |  |  |  |
| <code>table-maybe</code> |  |  |  |  |
| <code>table-no</code> |  |  |  |  |
| <code>table-active</code> |  |  |  |  |
| <code>table-siteactive</code> |  |  |  |  |
| <code>table-siteinactive</code> |  |  |  |  |
| <code>table-yes2</code> |  |  |  |  |
| <code>table-no2</code> |  |  |  |  |
| <code>table-success</code> |  |  |  |  |
| <code>table-failure</code> |  |  |  |  |
| <code>table-partial</code> |  |  |  |  |
| <code>table-any</code> |  |  |  |  |
| <code>table-na</code> |  |  |  |  |
| <code>table-unknown</code> |  |  |  |  |
| <code>table-automatic</code> |  |  |  |  |
| <code>table-depends</code> |  |  |  |  |
| <code>table-included</code> |  |  |  |  |
| <code>table-dropped</code> |  |  |  |  |
| <code>table-beta</code> |  |  |  |  |
| <code>table-experimental</code> |  |  |  |  |
| <code>table-free</code> |  |  |  |  |
| <code>table-proprietary</code> |  |  |  |  |
| <code>table-nonfree</code> |  |  |  |  |
| <code>table-needs</code> |  |  |  |  |
| <code>table-nightly</code> |  |  |  |  |
| <code>table-release-candidate</code> |  |  |  |  |
| <code>table-draw</code> |  |  |  |  |
| <code>table-planned</code> |  |  |  |  |
| <code>table-scheduled</code> |  |  |  |  |
| <code>incorrect</code> |  |  |  |  |
| <code>noresult</code> |  |  |  |  |
| *no class* |  |  |  |  |
| Customized text |  |  |  |  |
| }</div> |  |  |  |  |
# வார்ப்புரு:Table cell templates/doc

## Code

Common code to most if not all the templates in this series:
:<code></code>  
Code specific to this template:
:<code></code>  
To make a new table cell template you can use:
<syntaxhighlight lang=text enclose="div"></syntaxhighlight>  
You should leave out the <code>align</code> parameter and often the <code>class</code> parameter is unnecessary, too.  
Add the new template to the table in the common documentation afterwards. Please consider reusing one of the other templates and please choose the color sensibly.  
If you find a table cell template that does not take a parameter and you want to be able to change the text in the cell, *do not* duplicate the template! Instead, edit the template and change the text to a default parameter substitution. For example, if a template's text is <code>Dropped</code>, change that to <code></code>.| }
# வார்ப்புரு:Table cell templates/doc

## TemplateData

<templatedata>{
"description": "One of several templates for styling individual table cells with standard contents and colors.",
"params": {
"1": {
"label": "text",
"description": "text to be displayed instead of the default, if this doesn't work put the text after the template, possibly with a vertical bar | in between",
"type": "string/line",
"default": "(template dependent)",
"required": false
},
"align": {
"label": "horizontal align",
"description": "text alignment inside the cell, either *, *, '' or 'justified'",
"default": "",
"inherits": "1"
},
"style": {
"label": "style",
"description": "a semicolon separated list of additional CSS rules to be applied to the table cell",
"default": "",
"inherits": "1"
},
"color": {
"label": "background color",
"description": "a valid CSS color value or name to override the standard the cell background, only available with some templates",
"inherits": "1"
}
}}</templatedata>
# வணிகப் பாதை

**வணிகப் பாதை** (**trade route**) என்பது சரக்குப் போக்குவரத்து வலைப்பின்னலைக் குறிப்பதாகும்.இது சரக்குப் போக்குவரத்து மற்றும்அந்தப் போக்குவரத்துக்கு பயன்படுத்தப்படும்தொடர் பாதைகள்போன்ற வரிசைகளைக் கொண்டது. இந்த சொல்லானது நீர்வழியாகதொலைதூரசந்தைகளைஅடைய பண்டங்களை கொண்டுசெல்வதைக் குறிக்கவும் பயன்படுத்தலாம். வணிகப் பாதைஎன்பது நீண்ட தொலைவானபாதையைக் கொண்டிருக்கும், இந்த வணிக ரீதியானபெரிய போக்குவரத்துப் பாதைகள் சிறியவலைப்பின்னல்களுடன் இணைக்கப்பட்டிருக்கலாம்.குறிப்பிடத்தக்க வர்த்தகபாதையான ஐரோப்பாவில்இருந்த ஆம்பர் பாதை,தொலை தூர வர்த்தகத்திற்கு நம்பகமான வலையமைப்பாகஇருந்தது. இடைக்காலத்தில்மசாலைவணிகத்துக்கு கடல் வர்த்தகப்பாதை முக்கியமாக ஆனது, இந்தபாதைகளின் கட்டுப்பாட்டைநாடுகள் தங்கள் இராணுவத்தின்கட்டுப்பாட்டில் மேற்கொண்டன. ஹான்சியடிக் லீக் போன்ற நிறுவனங்கள்,இடைக்காலத்தில் வர்த்தகர்களின் நலன்களை பாதுகாப்பதை நோக்கமாகக் கொண்டதாகவும், வர்த்தகத்தில் பெருமளவு முக்கியத்துவம் பெற்றதாகவும் இருந்தன.  
நவீனக் காலத்தில்,பெரும்பான்மையான வணிகச் செயல்பாடுகள் பழைய உலகின் பெரிய வணிக வழித்தடங்களில் இருந்து நவீன தேசிய அரசுகளுக்கு இடையிலான புதிய பாதைகளுக்கு மாற்றப்பட்டன.இந்த வர்த்தக நடவடிக்கைகளானதுசிலநேரங்களில் பாரம்பரிய வர்த்தக பாதுகாப்பின்றி மற்றும் சர்வதேசகட்டற்றவணிக உடன்படிக்கைகளின் கீழ் மேற்கொள்ளப்பட்டன.  நவீனக் காலத்தில்வணிகப்போக்குவரத்தானதுபாரம்பரியத்தில்இருந்துமாறியதாக நாடுகளுக்குஇடையில்எண்ணைக் குழாய்வணிகத்தை உள்ளடக்கியதாகவும்,நன்குஅறிமுகமானதொடருந்து பாதை,தானுந்து, சரக்கு விமானம்ஆகியவற்றை உள்ளடக்கியதாகஉள்ளன.
# வணிகப் பாதை

## துவக்கக் கால பாதைகளின் வளர்ச்சி

### துவக்க வளர்ச்சி

செப்புக்காலத்தில் நீண்ட தூர வர்த்தக பாதைகள் உருவாயின.கி.மு. இரண்டாம் நூற்றாண்டின் துவக்கத்திலிருந்து பொதுஊழி துவக்கம் வரை, மேற்கு ஆசியா, மத்திய தரைக்கடல், சீனா, இந்தியத் துணைக் கண்டம் ஆகியவற்றில் சமூகங்கள் வர்த்தகத்திற்கான முக்கியவணிகப் போக்குவரத்துவலைப்பின்னலைவளர்த்தன.  
நீண்டத்தொலைவுக்கானநீர்வழியிடை நிலவழி வர்த்தகத்தை எளிதாக்கும் முக்கிய கருவிகளில் ஒன்றாகவேலை விலங்குகள் வளர்ப்பு இருந்தது. கி.முஇரண்டாம்நூற்றாண்டுக்குமுன்பிருந்தே காணப்பட்ட ஒழுங்கமைக்கப்பட்ட வணிகர்கள், கடந்து செல்லும் வழியில் மிகுதியான தீவனம் கிடைக்கும் சூழலால், சரக்குகளை மிக அதிக தூரம் எடுத்துச் சென்றனர். தூரக்கிழக்கில்இருந்துஅரேபியதீபகற்பம்வரையிலானதொலைதூரவர்த்தகமான மசாலைமற்றும்பட்டுவணிகமானது அரேபிய நாடோடிகளின் கட்டுப்பாட்டில்வரஅவர்களின்ஓட்டகவளர்ப்புஉதவியது. தொலைதூரவணித்தில் வணிகர்கள்பெரும்பாலும்ஆடம்பரப்பொருட்களையேகொண்டுசென்றனர், நெடுந்தொலைவில் உள்ள மலிவான பொருட்களானதுவணிகர்களுக்கு இலாபம் தரக்கூடியதாக இருக்கவில்லை. இரும்பு மற்றும் வெண்கல தொழில்நுட்பங்களினால்ஏற்பட்ட உற்பத்தி வளர்ச்சிக்குப் பிறகு, புதியவணிகப்பாதைகளும் -நாகரிகங்களுக்கு புதுமையானபொருட்களை வழங்குதலும்&nbsp;–உயரத் தொடங்கியது.
# வணிகப் பாதை

## துவக்கக் கால பாதைகளின் வளர்ச்சி

### கடல்வணிகம்

வர்த்தகத்தில் பெரும்பாலானவை கடலோர சரக்குக் கப்பல்களில்நடந்தன.]]
நாகரிகங்களுக்கு இடையிலான கடல் வர்த்தகத்துக்கான சான்றுகள் குறைந்தபட்சம் 90 ஆயிரம் ஆண்டுகளுக்கு முந்தியதாக உள்ளது. கடல்போக்குவரத்தானதுசுமேரியர்களுக்கு கி.மு. 4மற்றும் 3ஆம்நூற்றாண்டுகளுக்குஇடையில்அறியப்பட்டது,சுமேரியர்களுக்கு முன்னால் இந்திய மற்றும் சீன மக்களால் அறியப்பட்டிருக்கலாம். எகிப்தியர்களுக்கு செங்கடல் வழியாக வர்த்தக வழிகள் இருந்தன,அவர்களுக்கு "பண்டு" (கிழக்கு ஆப்பிரிக்கா) மற்றும் அரேபியாவிலிருந்து மசாலை இறக்குமதி செய்யப்பட்டன.
# சாஷா திருப்பதி

**சாஷா திருப்பதி** (*Shashaa Tirupati*) தேசிய விருது வென்ற திரைப்படப் பின்னணிப் பாடகி, பேச்சாளரும், நாடக நடிகருமாவார். இவர் இந்திய வம்சா வழியில் வந்த கனடா நாட்டவராவார். காசுமீரத்தைச் சேர்ந்த குடும்ப வழியில் வந்த இவர் பாலிவுட் மற்றும் தென்னிந்திய திரையிசைத் துறைகளில் பாடிவருகிறார்.  
"தி ஹம்மா சாங்" (ஓகே ஜானு திரைப்படம்)", "பிர் பி தும்கோ சாஹுன்கா", "பாரிஷ்" (ஹால்ஃப் கேர்ள்பிரெண்டு திரைப்படம்) "கன்ஹா" "ஓ சோனா தேரே லியே", "சல் கஹின் டோர்" போன்றவை இவரது பிரபலமான பாடல்கள் ஆகும்.  
இந்தி, தமிழ், தெலுங்கு, பஞ்சாபி, மலையாளம், கன்னடம், வங்காள மொழி, கொங்கணி மொழி, அரபு மொழி, ஆங்கிலம் ஆகிய மொழிகளில் இவர் பாடியுள்ளார். பாடகர் மட்டுமல்லாது கசூ, மேற்கத்திய கிதார், கிளபம்,ஆர்மோனியம் ஆகிய வாத்தியக் கருவிகளையும் வாசிக்கக் கூடியவர். *காற்று வெளியிடை* தமிழ் திரைப்படத்தில் இவர் பாடிய "வான் வருவான்" பாடலுக்கு 2018 ஆம் ஆண்டின் சிறந்த பின்னணிப் பாடகிக்கான தேசிய விருதினைப் பெற்றுள்ளார். உல்க்கா மயூர் எழுதி இயக்கிய "ஐ கிளவுட்" என்ற நாடகத்தில் முதன்முதலில் நடித்தார். இந் நாடகத்தின் கதாநாயகனாக பாடலாசிரியர் மயூர் பூரி நடித்துள்ளார்.
# என்னமோ ஏதோ

**என்னமோ ஏதோ**(Yennamo Yedho)</span>2014 ஆம் ஆண்டில் வெளிவந்த இந்திய தமிழ் நகைச்சுவை கலந்த காதல் திரைப்படமாகும். இத்திரைப்படத்தை ரவி தியாகராஜன் இயக்க, கௌதம் கார்த்திக், நிகேசா படேல் ஆகியோர் நடித்துள்ளனர். தெலுங்கு திரைப்படமான அலா மொத-லை-யிந்திதிரைப்படத்தின் மறு ஆக்கமாகும். இத்திரைப்படமானது, ரவி பிரசாத் புரொடக்சன்ஸ் நிறுவனத்தால் தயாரிக்கப்பட்டது. இத்திரைப்படத்திற்கு டி. இமான் இசையமைத்துள்ளார். கோபி ஜெகதீஸ்வரன் இத்திரைப்படத்தின் ஒளிப்பதிவாளராகவும், விஸ்வரூபம் (2012 திரைப்படம்) புகழ் லால்குடி என் இளையராஜா கலை இயக்குநராகவும் பணிபுரிந்துள்ளனர்.இத்திரைப்படம் 2014 ஆம் ஆண்டு ஏப்ரல் மாதம் 25 ஆம் நாள் வெளியிடப்பட்டு கலவையான விமர்சனங்களைச் சந்தித்தது.
# என்னமோ ஏதோ

## நடிப்பு

- கௌதமாக கௌதம் கார்த்திக்
- நித்யாவாக ராகுல் பிரீத் சிங்
- காவ்யாவாக நிகேசா படேல்
- சக்கரவர்த்தியாக பிரபு கணேசன்
- நித்யாவின் தந்தை நாராயணனாக அழகம்பெருமாள்
- கௌதமின் தாயார் லெட்சுமியாக அனுபமா குமார்
- நித்யாவின் தாயாக சுரேகா வாணி
- கௌதமின் மைத்துனனாக சாய் பிரசாந்த்
- குருஜியாக மனோபாலா
- நித்யாவின் மாமா மதனாக மதன் பாப்
- தொலைக்சாட்சி தொகுப்பாளர் குஜிலியாக ஷகீலா
- லொள்ளு சபா மனோகர்
- அனு அத்தையாக சாதனா
- யோகி பாபு
- கௌதமின் தங்கையாக சினிக்தா
- டாக்டர் ரவிசங்கராக ரவி ராஜ்
- சதீஷ் நடராஜன்
# என்னமோ ஏதோ

## கதைக்களம்

ஒரு திருமணத்தில் நாயகன் கௌதமும் (கௌதம் கார்த்திக்), நாயகி நித்தியாவும் (ராகுல் பிரீத் சிங்) சந்தித்துக்கொள்கிறார்கள். இரண்டு பேருமே மணமக்களை வாழ்த்த வரவில்லை. சில மாதங்களுக்கு முன்புவரை கௌதம் காதலித்த பெண்ணுக்கும், நித்தியாவைக் காதலித்து ஏமாற்றியவனுக்கும் நடக்கும் திருமணம் தான் அது. தங்களை விட்டுப் பிரிந்தவரைச் சபிப்பதற்காகத் திருமணத்திற்கு வந்திருக்கும் கௌதமும் நித்யாவும் சந்தித்து நண்பர்கள் ஆகிறார்கள். கவுதம் சென்னை வந்த பிறகும் ராகுல் பிரீத் சிங்குடன் நட்பு தொடர்கிறது. அதை காதல் என நம்பி, அவரிடம் சொல்லப் போகிறார் கவுதம். ஆனால் அந்த நேரத்தில்தான் தன் காதலனை அறிமுகப்படுத்துகிறார் ராகுல் பிரீத் சிங். பின்னர் நிகிஷா பட்டீலின் அறிமுகம் கிடைக்க, கவுதம் மனது அவர் மீது காதலாகிறது. ஆனால் காதலுடன் போன ராகுல் ப்ரீத் சிங், தன் மனம் உண்மையில் நாடுவது கவுதமைத்தான் எனப் புரிந்து, அவரைத் தேடி வருகிறார். அங்கே கவுதம் - நிகிஷா காதலில் விழுந்திருப்பதை அறிந்து தன் காதலை சொல்லாமல் போகிறார். ஆனால் கவுதம் - நிகிஷா காதலும் ஒரு காரணத்தால் முறிகிறது. பாதிக்கப்பட்ட இந்த இருவருக்கும் இடையில் காதல் ஏற்பட்டு இருவரும் இணைந்தார்களா என்பதுதான் கதை.
# என்னமோ ஏதோ

## தயாரிப்பு

ரவி பிரசாத் அவுட்டோர் யூனிட் என்ற தென்னிந்திய அளவில் முன்னோடியான திரைப்படத் தயாரிப்பு சாதனங்கள் வழங்கும் நிறுவனத்தினர்
அலா மொத-லை-யிந்தி என்ற திரைப்படத்தை மறுஆக்கம் செய்வதற்கான உரிமையை வாங்கியிருந்தனர். இவர்கள் இத்திரைப்படத்தை ரவி பிரசாத் புரொடெக்சன்ஸ் என்ற நிறுவனத்துடன் இணைந்து தயாரிக்க முடிவெடுத்தனர். தியாகராஜன் என்ற சண்டைப்பயிற்சி இயக்குநரின் மகனும், இயக்குநர் பிரியதர்சனின் உதவியாளருமான ரவி தியாகராஜன் படத்தை இயக்குவதற்காக தேர்ந்தெடுக்கப்பட்டார். இயக்குநராக இவருக்கு இது அறிமுகப் படமாகும்.  
2013 ஆம் ஆண்டில் மே 23 ஆம் நாளில் படப்பிடிப்பு தொடங்கியது. இரண்டாம் கட்டப் படப்பிடிப்பு 27 சூன் 2013 இல் ஐதராபாத்தில் தொடங்கியது.
# என்னமோ ஏதோ

## ஒலிவரி

இத்திரைப்படத்திற்கு டி. இமான் இசையமைக்க பாடல் வரிகள் மதன் கார்க்கியால் எழுதப்பட்டுள்ளன.  
- மொசலே மொசலே - தீபக், பூஜா ஏவி
- முட்டாளாய் முட்டாளாய் - டி. இமான், மரியா ராவ் வின்சென்ட்
- நீ என்ன பெரிய அப்பாடக்கரா? - அனிருத் ரவிச்சந்திரன், ஹர்ஷிதா கிருஷ்ணன்
- புதிய உலகை - வைக்கம் விஜயலட்சுமி
- சட் அப் யுவர் மவுத் - சுருதி ஹாசன், தீபக்
# என்னமோ ஏதோ

## மாறுபட்ட வரவேற்பு

இத்திரைப்படம் எதிர்மறையான விமர்சனங்களைச் சந்தித்தது. டைம்ஸ் ஆப் இந்தியா ஐந்திற்கு இரண்டு நட்சத்திரங்கள் அளவிற்கே மதிப்பீடு கொடுத்தது. மேலும், அது "இது எழுத்தில் உள்ளபோது ஏதோ உள்ளது போல் உணர்த்தியிருக்கலாம். ஆனால், திரையில் வரும் போது அபத்தமான நகைச்சுவையாகவே ஒருவர் இதைக் கருத முடியும் எனவும், அதன் சீரற்ற தொனியின் காரணமாக, இந்த திரைப்படம் கடுமையாக ஒத்துப்போகாமலும், குவிக்கப்படாமலும் வந்துள்ளது” எனவும் குறிப்பிட்டுள்ளது. தி இந்து "இத்திரைப்படத்தில் வரும் காதல் காட்சிகளுக்கும் காதல் முறிவுகளுக்கும் முடிவேயில்லாமல் சலிப்பைத் தருகின்றன” என எழுதியுள்ளது.
# சிரத்தா சிறீநாத்

**சிரத்தா சிறீநாத் (Shraddha Srinath)** என்பவர் இந்தியத் திரைப்படநடிகை ஆவார். இவர் பெரும்பான்மையாகக் கன்னடம் மற்றும் தமிழ் மொழித் திரைப்படங்களில் நடிப்பவர் ஆவார். 2016 ஆம் ஆண்டில் வெளியான கன்னட உளவியல் பரபரப்பூட்டும் திரைப்படமான யு டர்னில் இவரின் நடிப்பு பெரும் வரவேற்பைப் பெற்றுத் தந்தது. மேலும் சிறந்த நடிகைக்கான பிலிம்பேர் விருது பெற்றார். 2017 ஆம் ஆண்டு தமிழில் வெளிவந்து வியாபார, விமர்சன ரீதியிலும் வெற்றி பெற்ற விக்ரம் வேதா திரைப்படத்திலும் இவரின் நடிப்பு பாராட்டப்பட்டது.
# சிரத்தா சிறீநாத்

## ஆரம்பகால வாழ்க்கை

சிரத்தா சிறீநாத் உதம்பூர் மாவட்டம், சம்மு காசுமீரில் உள்ள படைத்துறை மருத்துவமனையில் செப்டம்பர் 29, 1990 இல் பிறந்தார். இவர் கன்னடர் பிராமணர் குடும்பத்தைச் சார்ந்தவர் ஆவார். இவரின் தந்தை இந்தியத் தரைப்படையின் குமாவுன் படையணி அதிகாரியாகப் பணிபுரிந்தார். இவரின் தாய் பள்ளிக்கூட ஆசிரியராகப் பணிபுரிந்தவர் ஆவார். இவர் இந்தியாவின் பெரும்பாலான நகரங்களில் வாழ்ந்துள்ளார். குறிப்பாக இராசத்தான் மாநிலத்திலுள்ள சூரத்கார், மத்தியப் பிரதேசத்திலுள்ள போபால், உத்தராகண்டத்திலுள்ள தர்சுலா, கருநாடகத்திலுள்ள பெல்காம், அசாமிலுள்ள சில்சர், மற்றும் தெலுங்கானாவிலுள்ள சிக்கந்தராபாத் போன்ற நகரங்களில் வாழ்ந்துள்ளார். சிக்கந்தராபாத் ஆர். கே புரம் இராணுவப் பள்ளியில் பன்னிரண்டாம் வகுப்பு படித்தார். அதன் பின் பெங்களூர் சென்று சட்டம் பயின்றார்.
# சிரத்தா சிறீநாத்

## தொழில் வாழ்க்கை

பெங்களூருவில் சட்டம் பயின்ற பிறகு பெங்களூரருவைத் தலைமை இடமாகக் கொண்டு செயல்படும் ஒரு அசையாப் பொருள்கையாளுகை நிறுவனத்தில் வழக்கறிஞராகப் பணியாற்றினார். பின்பு ஒரு பிரான்சு விற்பனை நிறுவனத்தின் அசையாப் பொருள்கையாளுகை சட்ட ஆலோசகராகப் பணியாற்றினார். தனது முழுநேரப் பணிகளுக்கு இடையிலும் சில நாடகத் திரைப்படம் மற்றும் விளம்பரங்களில் நடித்தார். 2015 ஆம் ஆண்டில் ஒரு கன்னடத் திரைப்படத்திற்கான நாயகி வேடத்திற்கான கலைக்காணல் நடைபெற்றது. இதில் கலந்துகொண்டு தேர்வு செய்யப்பட்டார். ஆனால் அந்தத் திரைப்படத்திற்கான படப்பிடிப்புத் துவங்கப்படவில்லை. பின் இவரின் விளம்பரங்களைப் பார்த்த பிறகு மலையாளத் திரைப்படமான கோஹினூர் எனும் திரைப்படத்தில் இரண்டாவது கதாநாயகி வேடத்திற்கு இவரைத் தேர்வு செய்தனர். இந்தத் திரைப்படத்தை இயக்கியவர் வினய் கோவிந்த். இது செப்டம்பர் 2015 இல் வெளியானது. இது தான் இவரின் முதல் திரைப்படமாகும். பின் மே 2016 இல் கன்னடத்தில் யு டர்ன் திரைப்படத்தில் நடித்தார். இதனை பவன் குமார் இயக்கினார். இந்தத் திரைப்படம் நியூயார்க் திரைப்படத் திருவிழாவில் சிறப்புக் காட்சியாகக் காண்பிக்கப்பட்டது. மேலும் இந்தியாவிலும் வெளியாகி விமர்சகர்களிடையே நல்ல வரவேற்பைப் பெற்றுத் தந்தது. யு டர்ன் திரைப்படத்தில் சிரத்தா சிறீநாத்தின் நடிப்பைப் பற்றி பரத்வாஜ் ரங்கன் என்பவர், வாசனைத் திரவியம் போல திரைப்படம் முழுவதும் இவரின் தீவிரமான நடிப்பானது படம் முழுவதும் பரவி உள்ளது எனக் கூறினார். மேலும் பிரதீப் வர்மா இயக்கத்தில் உர்வி மற்றும் சிம்பிள் சுனி இயக்கத்தில் ஆபரேஷன் அலமேலம்மா எனும் கன்னடத் திரைப்படங்களில் நடித்துள்ளார். கௌதம் ராமச்சந்திரன் இயக்கத்தில் ரிச்சி எனும் திரைப்படத்தில் நிவின் பாலியுடன் இணைந்து நடித்தார். இந்தத் திரைப்படம் கலவையான விமர்சனங்களைப் பெற்றுத் தந்தது. மேலும் மணிரத்னம் இயக்கத்தில் காற்று வெளியிடை திரைப்படத்தில் கௌரவத் தோற்றத்தில் நடித்தார். ஆர். கண்ணன் இயக்கத்தில் இவன் தந்திரன் திரைப்படத்தில் நாயகியாக நடித்தார். 2017 இல் புஷ்கர்- காயத்ரி இயக்கத்தில் விக்ரம் வேதா திரைப்படத்தில் நடித்தார். இதில் மாதவனுடன் இணைந்து நடித்தார். இந்தத் திரைப்படம் வியாபார ரீதியாகவும் , விமர்சன ரீதியிலும் வெற்றி பெற்றது.